Lav et referat af nedenstående tekst:

Tekst:
Han er for nylig blevet kåret til årets travtræner og årets kusk, men nu er det med et negativt fortegn, at den nordjyske travtræner Bo Westergaard gør sig bemærket. I forbindelse med Skive Trav i slutningen af april er hesten ID Exceptional blevet dopingtestet, og nu viser svarene fra A-prøven, at hesten, der er trænet af Bo Westergaard, er blevet testet positiv for doping, efter der er fundet spor af et bedøvelsesmiddel, der bliver typisk bliver brugt i forbindelse med behandlinger. Det oplyser DH Sport . Se interview med Bo Westergaard i bunden af artiklen - Det giver søvnløse nætter Ved det traditionsrige travderby i Charlottenlund sidste år vandt Bo Westergaard med hesten Get A Wish, mens ID Exceptional, ifølge svenske Aftonbladet , for nylig blev norsk kriterievinder. Torsdag overbragte Dansk Hestevæddeløb så nyheden til Bo Westergaard om, at der var fundet forbudte stoffer i ID Exceptional. - Den meddelelse fik jeg torsdag eftermiddag, og den ramte mig lige i hovedet. Ansvaret som professionel travtræner for de heste, som jeg har i min varetægt og som starter i løb, er mit. Det er der ingen tvivl om, udtaler Bo Westergaard i en pressemeddelelse , og uddyber til TV2 Nord: - Det giver søvnløse nætter. Vi er en 100 procent ren stald, og derfor kommer det som et slag i trynen, fortæller den nordjyske travtræner. Videoovervåget stald Bo Westergaard oplyser i pressemeddelelsen, at hans stald på Vang Hovedgård er videoovervåget for at sikre, at eventuelt uvedkommende kan afsløres. - Det er særdeles svært for mig at fatte, hvordan ID Exceptional kan have fået stoffet i sig. Vi arbejder nu for at finde svar på, hvor og hvordan ID Exceptional har fået tilført stoffet Morphasol før starten på Skive. Uanset hvad skulle dette aldrig kunne ske, og det er et alvorlig svigt, siger Bo Westergaard i pressemeddelelsen. Nu venter svaret på B-prøven inden for tre uger, hvor det endeligt kan slås fast, om hesten ID Exceptional har konkurreret med forbudte stoffer i kroppen. - Vi venter svar på B-prøven, og når der er svar på B-prøven, starter der en udredning. Vi er i gang med at kortlægge hele ugen op til, for vi aner ikke, hvordan det er gået til, siger Bo Westergaard til TV2 Nord.

Referat:
Hesten ID Exceptional, som er trænet af den nordjyske travtræner Bo Westergaard, er blevet testet positiv for doping.